TRUEIF ขยายตัวสูงในช่วง 2-3 ปีนี้แนะนำซื้อราคาเป้าหมาย 14.2 บาท
TRUEIF คาดจะได้รับประโยชน์เต็มที่จากการที่ธุรกิจ 3G 4G และ fixed broadband มีการขยายตัวสูง ในช่วง 2-3 ปีนี้ แนะนำซื้อ ให้ราคาพื้นฐาน 14.20 บาท กองทุนมีการปรับประมาณการกำไรเพิ่มปีละ 2% และ terminal growth หลังจากได้เพิ่มสินทรัพย์ และมีโอกาสจะเพิ่มอัตราค่าเช่าสำเร็จ หลังจากสิ้นสุดสัญญากับ CAT ในปี 2568 คาดการณ์อัตราผลตอบแทนปันผลปี 59 สูงไปถึง 7.5%
28 ก.ค. 2558

บล.ดีบีเอส วิคเคอร์ส ระบุในบทวิเคราะห์วันนี้ (28 ก.ค. ) ว่า กองทุนรวมโครงสร้างพื้นฐานโทรคมนาคม ทรูโกรท หรือ TRUEIF รายได้ที่เพิ่มขึ้นจากการรับส่งมอบเสาเพิ่มเติมอีก 3,000 ต้นเพิ่มเติมตั้งแต่ต้น มี.ค.58 จะถูกชดเชยด้วยภาระดอกเบี้ยจ่ายที่สูงขึ้น เพราะมีการกู้เพิ่มเพื่อซื้อสินทรัพย์เพิ่ม เราจึงคาดว่าทั้งในส่วนรายได้และดอกเบี้ยเงินกู้จะเพิ่มขึ้นควบคู่กันไปในไตรมาส 2-3-4 ของปีนี้
โดยคาดกองทุนสาธารณูปโภค TRUEIF จะได้รับประโยชน์เต็มที่จากการที่ธุรกิจ 3G 4G และ fixed broadband มีการขยายตัวสูง ในช่วง 2-3 ปีนี้ เพราะมีประเด็นสนับสนุนการเติบโตอย่างรวดเร็วคือ 1) ทั้ง AIS และ TRUE ต่างมีนโยบายการขยายโครงข่ายในเชิงรุก 2) ปัจจุบันอัตราการใช้บอร์ดแบนด์ยังต่ำ ดังนั้นการที่ TRUEIF เพิ่มเสาโทรคมนาคมและสินทรัพย์ที่เป็น Fiber ก็จะได้ประโยชน์ตามทำเลที่สามารถใช้โครงข่ายร่วมได้และอัตรการใช้โครงข่ายที่เพิ่มสูงขึ้น
TRUEIF เป็นหลักทรัพย์ที่มองเห็นความสามารถการทำกำไรได้อย่างชัดเจน การซื้อสินทรัพย์เพิ่ม และการจ่ายปันผลในอัตราที่สูง เราจึงเห็นว่าเป็นปัจจัยที่จะสนับสนุนราคาหุ้นให้เพิ่มขึ้นได้ในอนาคต
แนะนำซื้อ ให้ราคาพื้นฐาน 14.20 บาท กองทุนมีการปรับประมาณการกำไรเพิ่มปีละ 2% และ terminal growth หลังจากได้เพิ่มสินทรัพย์ และมีโอกาสจะเพิ่มอัตราค่าเช่าสำเร็จ หลังจากสิ้นสุดสัญญากับ CAT ในปี 2568 คาดการณ์อัตราผลตอบแทนปันผลปี 59 สูงไปถึง 7.5%